**เวอร์จิล แอบโล** (Virgil Abloh; /ˈæbloʊ/; 30 กันยายน 1980 – 28 พฤศจิกายน 2021) เป็นนักธุรกิจ, นักออกแบบและดีเจ ผู้กำกับศิลป์เครื่องแต่งกายบุรุษของหลุยส์ วิตตองตั้งแต่เดือนมีนาคม 2018 กระทั่งเขาเสียชีวิตในปี 2021 แอบโลห์ยังเป็นซีอีโอของตราสินค้าแฟชั่นจากเมืองมิลาน ออฟ-ไวท์ที่เขาก่อตั้งขึ้นเมื่อปี 2013

แอบโลจบการศึกษาด้านสถาปัตยกรรมศาสตร์ และได้เริ่มต้นทำงานด้านแฟชั่นแนวสตรีทแฟชั่นที่ชิคาโก ก่อนจะเข้าอินเทิร์นที่เฟนดีในปี 2009 คู่กับแรปเปอร์ คานเย เวสต์ แอบโลเป็นชาวอเมริกันที่มีเชื้อสายแอฟริกาคนแรกที่ได้ทำงานเป็นผู้กำกับศิลป์ในบริษัทสินค้าแฟชั่นหรูหราของฝรั่งเศส เขาได้รับการขนานนามโดยนิตยสาร *ไทม์* ให้เป็นหนึ่งใน 100 บุคคลที่ทรงอิทธิพลที่สุดของปี 2018

ในปี 2019 แพทย์วินิจฉัยพบว่าแอบโลป่วยด้วยมะเร็งเซลล์บุผนังหลอดเลือด ซึ่งเป็นมะเร็งที่พบได้ยากและรุนแรง เขาเสียชีวิตจากโรคนี้ในวันที่ 28 พฤศจิกายน 2021 ด้วยวัย 41 ปี

ชีวิตช่วงต้นและการศึกษา
-----------------------

เวอร์จิล แอบโล เกิดเมื่อวันที่ 30 กันยายน 1980 ที่เมืองร็อกฟอร์ด รัฐอิลลินอย ในครอบครัวผู้อพยพชาวกานา แม่ของเขาเป็นช่างทำเสื้อผ้า ส่วนพ่อของเขาเป็นผู้จัดการในบริษัทสีแห่งหนึ่ง แอบโลเข้าศึกษาในโรงเรียนมัธยมบอยแลนคาธอลิก จบการศึกษาในปี 1998 และจบการศึกษาจากมหาวิทยาลัยวิสคอนซิน-แมดิสันในปี 2002 ด้วยปริญญาวิทยาศาสตร์สาขาวิศวกรรมโยธา เขาได้รับปริญญาสถาปัตยกรรมศาสตร์มหาบัณฑิตจากสถาบันเทคโนโลยีอิลลินอย (IIT) ในปี 2006 ขณะที่แอบโลเรียนอยู่ที่ IIT มีอาคารหนึ่งในวิทยาเขตที่กำลังก่อสร้างอยู่ขณะนั้นซึ่งออกแบบโดยสถาปนิก เรม คูลฮาส อันส่งผลให้เขาเริ่มมีความสนใจในวงการแฟชั่น ขณะที่ศึกษาด้านสถาปัตยกรรมศาสตร์อยู่นั้น แอบโลได้ออกแบบเสื้อยืดและเขียนบทความเกี่ยวกับแฟชั่นและการออกแบบบนบล็อก *เดอะบริลเลียนซ์* (The Brilliance) แอบโลได้พบกับนักดนตรีที่มีชื่อเสียง คานเย เวสต์ ขณะทำงานเกี่ยวกับการพิมพ์อยู่ที่ชิคาโก

รางวัลและเกียรติยศ
------------------

แอบโลได้รับรางวัลใหญ่ครั้งแรกในปี 2011 สำหรับงานออกแบบภาพปกให้กับอัลบัม *วอตช์เดอะโธรน* จากปี 2011 ของเจย์ซี/แคนเย เวสต์ ซึ่งได้รับรางวัลแกรมมีสำหรับหีบห่อแผ่นเสียงยอดเยี่ยม ในปี 2015 แอบโลในนามของออฟ-ไวท์ ℅ เป็นหนึ่งในผู้เข้ารอบสุดท้ายของรางวัลเครือบริษัทแอลวีเอมเอช และเป็นนักออกแบบชาวอเมริกันคนเดียวที่ได้รับการเสนอชื่อสำหรับรางวัลนี้ ผลงานเสื้อยืดของแอบโลที่ได้รับแรงบันดาลใจมาจากนิตยสารการ์ตูนฝรั่งเศส ชาร์ลี เฮบโดชื่อ "War is Not Over!" (สงครามยังไม่จบ!) รวมถึงเครื่องแต่งกายท่อนบนของเขาจากคอลเลกชั่นสตรีปี 2015 เป็นผลงานที่สร้างชื่อเสียงให้กับเขามากที่สุด เขาได้รับรางวัลเออร์บันลูกซ์ (Urban Luxe) ในปี 2017 จากรางวัลแฟชั่นบริเตน และได้รับรางวัลนักออกแบบชายแห่งปีจากจีคิวในปี 2017 โดยเฉพาะจากผลงานของเขาในฐานะผู้กำกับครีเอทีฟของแบรนด์ออฟ-ไวท์ และผลงานร่วมกับไนกี ผลงานร่วม (collaboration) ของแอบโลระหว่างออฟ-ไวท์กับแอร์จอร์แดน "เดอะเท็น" (the Ten) ได้รับรางวัลรองเท้าแห่งปี 2017 และที่ซึ่งเขาได้รับรางวัลนักออกแบบเครื่องประดับแห่งปีเช่นกัน แอบโลมีชื่อปรากฏในรายขื่อของนิตยสาร *ไทม์* ในรายชื่อบุคคลที่ทรงอิทธิพลที่สุดแห่งปี 2018 เป็นหนึ่งในสองนักออกแบบที่มีรายชื่อสำหรับปีนั้น ใน *ไทม์* ฉบับนั้น ศิลปินชาวญี่ปุ่น ทาคาชิ มุราคะมิ ระบุว่าความสำเร็จอันน่าประทับใจของแอบโลได้นำไปสู่รายชื่อของเขาในฐานะบุคคลที่ทรงอิทธิพลมากที่สุด 100 คนของไทม์ในปีนั้น ในเดือนธันวาคม 2018 แอบโลได้รับรางวัลนักประดิษฐ์แนวหน้า (leading innovator) จาก เอบอนีพาวเวอร์ 100 คู่กับ SHAVONE ในปี 2019 แอบโลยังได้รับการเสนอชื่อเป็นนักออกแบบเครื่องแต่งกายบุรุษแห่งปี

อ้างอิง
-------

1. ↑  Hyman, Dan (May 23, 2019). "Virgil Abloh Has Designs on High Culture". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ June 13, 2019.
2. ↑
3. ↑
4. ↑
5. 1 2 3 4 5  Yotka, Steff (March 28, 2018). "A Brief History of Virgil Abloh's Meteoric Rise". *Vogue* (ภาษาอังกฤษ). สืบค้นเมื่อ April 21, 2018.
6. 1 2  Friedman, Vanessa; Paton, Elizabeth (March 26, 2018). "Louis Vuitton Names Virgil Abloh as Its New Men's Wear Designer". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ April 21, 2018.
7. ↑  "5 things you need to know about Virgil Abloh". *TRACE* (ภาษาฝรั่งเศส). 2018-03-30. คลังข้อมูลเก่าเก็บจากแหล่งเดิมเมื่อ 2019-03-24. สืบค้นเมื่อ 2018-12-18.
8. ↑  Rock, Michael (February 6, 2017). "Virgil Abloh - Columbia GSAPP". *Columbia GSAPP* (ภาษาอังกฤษ). สืบค้นเมื่อ April 21, 2018.
9. ↑  "THE BRILLIANCE". *The Brilliance* (ภาษาอังกฤษ). สืบค้นเมื่อ December 17, 2019.
10. 1 2  Johnson, Steve (June 5, 2019). "Virgil Abloh's journey — from T-shirts to Kanye West to Louis Vuitton — now stops at the MCA for an exhibit devoted to the Rockford artist". *Chicago Tribune* (ภาษาอังกฤษแบบอเมริกัน). สืบค้นเมื่อ June 13, 2019.
11. ↑  "This Just In: Meet the LVMH Prize Finalists".
12. ↑  "Virgil Abloh and Asap Rocky at The 2017 GQ Australian Men of the Year Awards". PAUSE. สืบค้นเมื่อ 1 April 2019.
13. ↑  Carballo, Charlie. "Virgil Abloh and Tabitha Simmons Are Among the CFDA Awards Nominees". *Footwear News*. สืบค้นเมื่อ 1 April 2019.
14. ↑  Wolf, Cam (April 19, 2018). "Virgil Abloh Is One of Time's 100 Most Influential People in the World". *GQ* (ภาษาอังกฤษ). สืบค้นเมื่อ April 21, 2018.
15. ↑  Murakami, Takashi. "Virgil Abloh". *Time*. สืบค้นเมื่อ 1 April 2019.
16. ↑  Long, Tia (February 27, 2019). "SHAVONE. Is Stepping Out of Tech and Into Her Own". PAPER MAGAZINE.
17. ↑  Carballo, Charlie (March 19, 2019). "Virgil Abloh and Tabitha Simmons Are Among the CFDA Awards Nominees". *FootwearNews*. สืบค้นเมื่อ April 12, 2019.

แหล่งข้อมูลอื่น
---------------

* Caramanica, Jon (August 24, 2019). "Can Virgil Abloh Fit in a Museum?". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ September 4, 2019.
* Yotka, Steff (August 30, 2019). "Before Vogue's Forces of Fashion Event, Hear Virgil Abloh in his Own Words". *Vogue* (ภาษาอังกฤษ). Condé Nast. สืบค้นเมื่อ September 8, 2019.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ
* ญี่ปุ่น
* เนเธอร์แลนด์

 |
| ฐานข้อมูลทางวิทยาศาสตร์ | 
* CiNii (Japan)

 |
| อื่น ๆ | 
* มิวสิกเบรนซ์ ศิลปิน
* SUDOC (France)
	+ 1

 |